정조 14년 · 목
別單以爲春川幼學黃德弘原情內渠祖冕以前典籍寓居春川與故相趙載浩所居相近故數次往見及以相臣之事平日往來之人多被株連而渠祖亦入逮拿遽致殞斃而同時被罪人次第伸雪獨渠祖尙抱幽冤伏乞特軫覆盆之冤云矣雲山朴召史原情內渠未李義蕃與安汝坤賭戲爭詰被打卽死而初覆檢汝坤箇箇自服已成鐵案矣不意自營門特放汝坤乞令償命云矣樂安幼學金桂章原情內戊申二月渠遭父喪欲葬於家後則金瀅以爲渠先冢白虎稍近禁葬而渠之家後與金瀅祖母冢越岡三百餘步坐立不見處則又何禁葬乎乞令道臣摘奸後俾葬渠父云矣西部閑良張紳原情內渠父起周丙午橫被鄭德柱玄大孫等誣引流配明川而今番大霈之後獨於渠父未蒙如天之澤且德柱等以同罪人丁未竝皆宥放伏乞俾蒙河海之澤父子相聚同樂云矣楊州崔召史原情內渠父益男以上疏事罪死獄中已至二十餘年而伸白無路今當大慶聖恩至及於草木昆蟲矣伏乞渠父罪名卽爲蕩滌云矣沃川良人鄭履容原情內渠父哲吾與益男告絕有年以其弟伯男爭詰埋怨故誣引渠父陷之冤死之地故今二月擊錚矣判付內且非大霈之時豈可輕易議到爲敎伏乞俯賜申暴之恩云矣慶州幼學崔瑭原情內渠六代祖贈兵曹判書貞武公震立丙子殉節後朝家特行恤典擇地庀葬與他墳山自別而同宗崔宗發曾祖國璇以貞武公支孫陰蓄奪宗之計釀成倒葬之禍子葬於父冢之上婦葬於母墳之上故渠呈邑呈營而未伸父祖之冤且遭妻喪欲葬於先山谷內則宗發等中路伐喪貞武公在世時以朱子大全印出事付之公山僧矣因兵火未果印得其後寺僧擔來朱子大全宗發等詐稱自已買得蕆置其家此亦奪宗之計渠祖與諸宗收拾墓田以爲奉祀之需而稱以已物奪取屬院蓋宗發等以倒葬伐喪之餘譎爲此屬公之擧者欲泯渠祖爲先之美蹟乞令掘移倒葬出給其宗物云矣忠州生員鄭錫休原情內十年前買得一山禁養戊申十月移葬父母矣李延亨謂以渠五代祖墳相近忽地橫禁暗囑摘奸鄕所改作圖形瞞告官家則從其言處決而渠父母葬處於李哥山各有龍虎別成局面遠爲二百八十步而自官督掘故呈訴營門則以本官親摘奸爲題而終不摘奸一向督掘乞蒙天恩云矣長淵幼學李世達原情內本縣龍井下陳荒處卽內司折受之地而渠等百餘戶出財等堰自內司收稅矣辛丑冬導掌林春卜書員文時燁忽來打作渠等呼訴營邑未免見塞穀物空失細細探究則中間幻弄昭然故今春卽呈京兆則書員輩自知其罪暗囑次知移送刑曹至於定配今始宥還冒死仰籲伏乞打作穀物推給土地依例收稅云矣楊州良人劉太福原情內渠之亡母連業嫁適於坡州白生員奴劉山伊山伊卽渠父也去丙子渠母因上典朴家遭喪納錢二十兩放良後居生於渠父上典蘺下矣白家暗生不義之心誘奪渠母免賤文記渠之娚妹欲爲都奪故內舅朴㐥同累呈本官辨破奸狀仍爲立案者于今數十年矣千萬夢想之外朴生員之隣居成姓兩班亦稱以渠母之上典渠母名字暗錄於其帳籍萬端侵責竟至於渠同生所生七八口竝勒定使噢故呼訴京鄕則成哥締結京居李姓兩班隨處通路而李哥捉去渠母欲爲劫奸終不聽從則毒打猛囚因病致斃伏乞特爲雪冤云矣安東幼學李重祖原情內渠曾祖玄逸以應旨疏中處變之辭獲被罪名肅廟景廟兩朝特命原宥而廷議互發尙被禁錮粵在先朝渠從祖栽特授掌樂主薄祖槾薦受永禧殿參奉渠曾祖有岡赦之罪則其子姪豈可收用不拘乎特許伸雪還復官爵云矣三嘉幼學鄭采翼原情內渠七代祖訓鍊主薄九龍當倭亂至已亥九月中九損身至今泯沒乞蒙天恩云矣長興良人朴琦點原情內渠高祖節善以倡優孝行卓異乞蒙旌閭之典云矣全州良女千召史原情內渠夫崔昌龍身死浚定養同姓六寸子弘良則媤叔檢突與其妹夫李東蕃及東蕃妹夫梁益夏與所親人金日才符同謀議渠田畓分衿放賣乞令推給云矣春川幼學廉德裕原情內渠父益輝年今八十三歲見拔於特資之恩乞蒙天恩云矣海美閑良朴啓賢原情內渠父守根當戊申之亂以本官把總領軍討賊再昨年戊申軍功自朝家特推恩典擧蒙褒功之澤渠父立功宜蒙旌閭之典渠子裕喆與同里朴起孫相爭誣訴本官降定軍牢云矣春川幼學朴帥赫原情內渠祖善慶以孝行聞鄕之章甫呈於本官巡營以爲上聞之計于今二十餘年迄未啓達乞命旌閭云矣淮陽官吏李喜柏原情內原春一道二十六邑之內二十邑官吏皆有復戶而本府與伊川平康金化狼川麟蹄六邑獨無復戶淮陽使役偏苦而無復戶劃給故逋負無數逃走相續一依他邑例均施給復之典云矣公州幼學李坪原情內渠祖罪人杭被誣於辛巳獄希載妻之招辭而罪目只是有婢淑正爲希賊所眄或稱無價放良或稱故令通路則其時日記昭載未承疑三字而渠祖身死之日特賜龍斂之具不施收孥之典竟罹誣招尙有罪名乞賜昭雪之典云矣甲山幼學鄭道純原情內甲山昨年凶歉未納還上爲一萬九百餘石今年新還又爲一萬一千餘石兩年條必爲督納於今秋荒歲餘民將至流離前監司貿米於嶺南分給於三甲者爲七百石而徵出雇價於民間者每石價至六兩八錢以此爲弊本府之壯丁點考或一日爲之或間一日爲之當農民人爲瘼多端乞令救活矯革云矣咸興閑良金德祚原情內渠以親騎衛甲辰冬合設都試時與都啓恒等十二人以騎篘五中入格其時道伯以沒技優等之數爲多竟致拔去之擧當時試官封箭現納乞蒙天恩云矣仁同幼學裵玄紀原情內渠從祖胤命參涉於李觀厚未徹疏語之罪渠從叔三人及渠之兄弟竄配而渠父兄弟年迫七耋晝宵顒祝者生還故土也況渠父宅紹出繼於九寸之親則宜有分揀之道而混同橫罹伏乞渠父從兄弟宅紹翼紹學紹復紹俾蒙宥還云矣海州幼學鄭宗煥原情內故相臣鄭澈所居浦洞迄今荒蕪本邑士林鳩合財力別構一室以紙榜朔望參拜伏乞賜以扁額許以俎豆云矣長水驛吏金世文原情內驛民價布爲弊多端而長水尤甚牛谷則枚報除弊以十五兩定式遵行長水之十一路則每致奸吏之掩諱未蒙同價之澤驛馬改立由於奸吏之操縱竝乞革弊之典云矣平山張夢得原情內軍役濫徵之弊卽禁衛保御營保司饔諸員三色之役而一歲所納布則爲二疋錢則爲四兩五錢凡民之有力者預爲行賂擇入歇役至於此三色役名自歸於貧殘乞令釐正云矣海美幼學韓錫朝原情內渠七代祖孝純扶護慈殿見忤凶黨而癸亥後被劾竄謫者擧皆登庸獨渠先祖以癸亥前身沒之故一加罪名永未伸白仁廟孝廟兩朝連下子孫錄用之命先大王已丑批旨十行懇惻昭晰無餘至若癸卯正月判付炳朗如日星又於戊申春廣詢諸大臣所下恩敎特出尋常乞令亟復官爵云矣長津金光礪原情內本府地方百餘里時全羅左水使李健秀莅任至誠撫摩流民已占五千餘田土巳闢幾千頃爲邑一年遽爾解歸民情自阻紀綱旋頹新寓之民皆懷之他之心數朔之間散以之四者已過四五百戶伏乞更使李健秀還莅新邑云矣全州良人金光爀原情內念海田畓在於渠所居地渠父寶海得耕其畓故謂以作者混入連坐之律遠配端川父死兄亡俱未奔哭乞令放送云矣北部良女秦召史原情內渠夫鄭錫範逆復之傔得差繕工書員以年少之致丙午十二月不知善復之爲大廷暫往所在處見捉於龍虎營移送刑曹定配咸從家有九十祖母願以生前一見乞令分揀云矣珍島良人尹丁卜原情內渠父東吉爲時偉之保授主人以不能看守之罪巳酉五月捉囚營獄乞令放釋云矣竹山幼學朴敏哲原情內渠祖奎祥枉死於庚戌獄蓋緣逆賊思恭結隻故也渠祖聞恭賊陰害其嫡母之事心常痛之一日思恭爲其母養獄來乞渠祖渠祖高聲曰錢穀雖積無意救濟因使敺出恭賊含怨誣引其招曰逆賊再昌往來於渠祖家渠祖被拿恭賊已斃無地對卞竟死幽狴其時委官亦與渠祖又一血讎也渠祖安得生出乎渠季父屢次呼訴癸酉該府考案時覈出渠祖冤枉之狀至於別單書入甲戌審恤使特秦筵席又於丙戌大臣筵稟俱未蒙恩伏乞特命昭雪敎曰春川黃德弘事與前此兩人事無關依願施行雲山朴召史事私情自私情酌處自酌處分付退送樂安金桂章事嚴飭道伯斯速決給西部張紳事詳考草記楊州崔召史事處分至嚴何敢輕議以此分付放送沃川鄭履容事伊時人莫不爲之矜憐又無關於本事値今大霈宜有酌量依願施行事分付禁府慶州崔瑭事忠州鄭錫休事嚴飭道伯斯遠決給俾無更訴之弊長淵李世達事猥矣弟自卿曺査處楊州劉太福事係是民隱也人命也嚴飭道伯査實狀聞安東李重祖事三嘉鄭采翼事長興朴琦點事或有關係或有定式竝置之全州千召史事猥矣第自卿曺決給春川廉德裕事令吏曹詳考京籍依道內他人例加資口傳下批海美朴啓賢事春川朴師爀事亦違於大臣筵稟定式竝置之淮陽李喜栢事猥矣公州李坪事久遠之事豈可輕議甲山鄭道純事別下傳敎咸興金德祚事情雖可矜科場至嚴置之仁同裵玄紀事先朝下敎不啻縷縷到今豈敢輕議然所謂宅紹或不無分揀之端乎論理草記海州鄭宗煥事不但犯禁而已置之長水金世文事平山張夢得事分付該道査處俾無更訴之弊海美韓錫朝事長津金光礪事全州金光爀事北部秦召史事竝勿施珍島尹丁卜事向有決放之處分則至今捉囚云云殊甚可訝放送此外諸道可以及隅或因未回下滯囚之類竝卽狀聞事分付該道竹山朴敏哲事觀於渠供可知其冤然關係至重豈可輕議疏釋丙戌大臣筵秦或有公家文跡乎否則尤豈可輕議以此分付渠處退送今番適値曠蕩之會如是處分其中猥濫之類後勿若此之意分付放送